## El director general de Turisme visita els vaixells participants en la 7a edició Escala a Castelló

*** José Manuel Camarero destaca que Turisme Comunitat Valenciana col·labora en este esdeveniment amb un conveni dotat amb 250.000 euros, “que en contribuïxen a la posada en marxa i promoció”**

El director general de Turisme, José Manuel Camarero, ha visitat els vaixells participants en la 7a edició d’Escala a Castelló juntament amb l’alcaldessa de Castelló de la Plana, Begoña Carrasco; el president de l’Autoritat Portuària de Castelló, Rubén Ibáñez, i la subdelegada del Govern a Castelló, Antonia García Valls.

En la visita, José Manuel Camarero ha destacat que la Generalitat, a través de Turisme Comunitat Valenciana, col·labora en este esdeveniment amb un conveni dotat amb 250.000 euros, “que en contribuïxen a la posada en marxa i promoció”.

A més, el director general de Turisme ha recalcat que Escala a Castelló es tracta d’un “esdeveniment únic, que té com a epicentre la mar que tant ens identifica com a destinació”, i ha explicat que “la demanda turística és cada vegada més exigent i ara tria la destinació per l’experiència que hi puga viure”, per la qual cosa ha apuntat que esta classe d’iniciatives “enriquixen una destinació com Castelló, aportant-hi singularitat, la qual cosa ens fa molt més competitius”.

També ha volgut destacar que “el turisme és un sector que ens ajuda a dinamitzar el territori, a crear ocupació, economia i a reforçar la imatge que traslladem al món”, i este cap de setmana la ciutat de Castelló de la Plana “té l’oportunitat de mostrar als visitants a este esdeveniment que és un lloc preparat per a oferir-los una gran varietat d’experiències”.

Finalment, ha advocat per “continuar col·laborant entre les administracions per a pròximes edicions, perquè s’ha convertit en un esdeveniment que ja ens identifica com a destinació”.

Fecha: 05/04/2024